CELEX: 32019D0896
Language: bg
Date: 2019-05-28 00:00:00
Title: Решение за изпълнение (EC) 2019/896 на Комисията от 28 май 2019 година за изменение на Решение за изпълнение (ЕС) 2019/450 по отношение на европейските документи за оценяване за комплекти за вътрешни преградни стени за употреба като неносещи стени, системи от гъвкави хидроизолационни пòкривни листове с механично закрепване, тънък метален съставен лист, еластични кухи микросфери, използвани като добавка за бетон, елементи за фиксиране на подови настилки и комплекти самоносещи полупрозрачни пòкривни покрития с облицовка от пластмасови листове (Текст от значение за ЕИП.)

29.5.2019   
               
               
                  BG
               
               
                  Официален вестник на Европейския съюз
               
               
                  L 142/69
               
            
         РЕШЕНИЕ ЗА ИЗПЪЛНЕНИЕ (EC) 2019/896 НА КОМИСИЯТА
         от 28 май 2019 година
         за изменение на Решение за изпълнение (ЕС) 2019/450 по отношение на европейските документи за оценяване за комплекти за вътрешни преградни стени за употреба като неносещи стени, системи от гъвкави хидроизолационни пòкривни листове с механично закрепване, тънък метален съставен лист, еластични кухи микросфери, използвани като добавка за бетон, елементи за фиксиране на подови настилки и комплекти самоносещи полупрозрачни пòкривни покрития с облицовка от пластмасови листове
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 22 от него,
         като има предвид, че:
         
                     (1)
                  
                  
                     В съответствие с Регламент (ЕС) № 305/2011 органите за техническо оценяване следва да използват методите и критериите, предвидени в европейските документи за оценяване, данните за които са публикувани в Официален вестник на Европейския съюз, с цел оценка на експлоатационните показатели на строителните продукти, обхванати от тези документи, във връзка със съществените характеристики на тези продукти.
                  
               
                     (2)
                  
                  
                     В съответствие с член 19 от Регламент (ЕС) № 305/2011 и след подаване на няколко искания от страна на производители за извършване на европейски технически оценки, организацията на органите за техническо оценяване изготви и прие няколко европейски документа за оценяване.
                  
               
                     (3)
                  
                  
                     Европейските документи за оценяване се отнасят до комплекти за вътрешни преградни стени за употреба като неносещи стени, системи от гъвкави хидроизолационни пòкривни листове с механично закрепване, тънък метален съставен лист, еластични кухи микросфери, използвани като добавка за бетон, елементи за фиксиране на подови настилки и комплекти самоносещи полупрозрачни пòкривни покрития с облицовка от пластмасови листове. Европейските документи за оценяване съдържат общо описание на строителния продукт, списък със съществените характеристики, които имат отношение към предвидената употреба на продукта, определена от производителя, и които са договорени между производителя и организацията на ОТО, както и методите и критериите за оценяване на експлоатационните показатели на продукта по отношение на тези съществени характеристики.
                  
               
                     (4)
                  
                  
                     Докато европейските документи за оценяване, свързани с комплекти за вътрешни преградни стени за употреба като неносещи стени, системи от гъвкави хидроизолационни пòкривни листове с механично закрепване и комплекти самоносещи полупрозрачни пòкривни покрития с облицовка от пластмасови листове, са издадени с цел замяна на съответните използвани преди това насоки за европейско техническо одобрение (ETAG), европейските документи за оценяване, свързани с тънък метален съставен лист, еластични кухи микросфери, използвани като добавка за бетон, и елементи за фиксиране на подови настилки, се основават единствено на искания от отделни производители за европейска техническа оценка.
                  
               
                     (5)
                  
                  
                     Комисията извърши оценка на това дали европейските документи за оценяване, изготвени от организацията на органите за техническо оценяване, отговарят на критериите, които трябва да бъдат изпълнени във връзка с основните изисквания към строежите, посочени в приложение I към Регламент (ЕС) № 305/2011.
                  
               
                     (6)
                  
                  
                     Европейските документи за оценяване, изготвени от организацията на органите за техническо оценяване, отговарят на критериите, които трябва да бъдат изпълнени във връзка с основните изисквания към строежите, посочени в приложение I към Регламент (ЕС) № 305/2011, след като елементите, изброени в съображение 3 от настоящото решение, бяха надлежно включени в тях. Поради това е целесъобразно данните за тези европейски документи за оценяване да се публикуват в Официален вестник на Европейския съюз.
                  
               
                     (7)
                  
                  
                     Списъкът на европейските документи за оценяване се публикува с Решение за изпълнение (ЕС) 2019/450 на Комисията (2). От съображения за яснота данните за новите европейски документи за оценяване следва да бъдат добавени към посочения списък.
                  
               
                     (8)
                  
                  
                     Поради това Решение за изпълнение (ЕС) 2019/450 следва да бъде съответно изменено.
                  
               
                     (9)
                  
                  
                     За да се позволи използването на европейските документи за оценяване възможно най-бързо, настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение за изпълнение (ЕС) 2019/450 се изменя в съответствие с приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 28 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 88, 4.4.2011 г., стр. 5.
         
            (2)  Решение за изпълнение (EC) 2019/450 на Комисията от 19 март 2019 г. относно публикуването на европейските документи за оценяване (ЕДО) за строителни продукти, изготвени по силата на Регламент (ЕС) № 305/2011 на Европейския парламент и на Съвета (ОВ L 77, 20.3.2019 г., стр. 78).
      
      
         
            ПРИЛОЖЕНИЕ
            В приложението към Решение за изпълнение (ЕС) 2019/450 се добавят следните редове:
            
                        „030351-00-0402
                     
                     
                        Системи от гъвкави хидроизолационни пòкривни листове с механично закрепване
                        (заменя техническа спецификация „ETAG 006“)
                     
                  
                        210005-00-0505
                     
                     
                        Комплекти за вътрешни преградни стени за употреба като неносещи стени
                        (заменя техническа спецификация „ETAG 003“)
                     
                  
                        210046-00-1201
                     
                     
                        Тънък метален съставен лист
                     
                  
                        220089-00-0401
                     
                     
                        Комплекти самоносещи полупрозрачни пòкривни покрития с облицовка от пластмасови листове
                        (заменя техническа спецификация „ETAG 010“)
                     
                  
                        260017-00-0301
                     
                     
                        Еластични кухи микросфери, използвани като добавка за бетон
                     
                  
                        331924-00-0602
                     
                     
                        Елементи за фиксиране на подови настилки“